《由罨画溪登玉阳山院》
明代·皇甫汸

溪水镜中渡，风帆画里看。潭犹名玉女，地即傍铜官。

向夕山常雨，先秋树已寒。洞霄供奉日，归隐圣恩宽。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。